ข้อใดกล่าวถึงคำพิพากษาศาลฎีกาที่ 3833/2552 ได้ถูกต้อง
1. จำเลยที่ 2 ผู้ค้ำประกัน ไม่เกิดความรับผิดในฐานะผู้กู้เงินตามสัญญากู้ฉบับใหม่
2. เจตนาของโจทก์และจำเลยที่ 2 ไม่ต้องการจะทำให้หนี้ตามสัญญากู้เงินเดิมระงับไปโดยการแปลงหนี้ใหม่ด้วยการเปลี่ยนตัวลูกหนี้
3. การแปลงหนี้ใหม่ด้วยการเปลี่ยนตัวลูกหนี้ ตาม ป.พ.พ. มาตรา 350 ห้ามแต่เพียงว่าจะทำโดยขืนใจลูกหนี้เดิมไม่ได้เท่านั้น
4. จำเลยที่ 2 ผู้ค้ำประกัน (ลูกหนี้ใหม่) ไม่ยอมรับผิดใช้หนี้ที่ ป.(ลูกหนี้เดิม) มีต่อโจทก์ (เจ้าหนี้) ด้วยการทำหนังสือรับสภาพหนี้และสัญญากู้เงินขึ้นใหม่
ข้อที่ถูกต้องคือ 3.  เนื่องจาก เพราะคำกล่าวที่ว่า "การแปลงหนี้ใหม่ด้วยการเปลี่ยนตัวลูกหนี้ ตาม ป.พ.พ. มาตรา 350 ห้ามแต่เพียงว่าจะทำโดยขืนใจลูกหนี้เดิมไม่ได้เท่านั้น" กล่าวถึงคำพิพากษาศาลฎีกาที่ 3833/2552 ได้ถูกต้อง

คำพิพากษาศาลฎีกาที่ 3833/2552 (การแปลงหนี้ใหม่โดยเปลี่ยนตัวลูกหนี้ เจ้าหนี้กับลูกหนี้ใหม่ทำสัญญากันโดยลำพัง ลูกหนี้เดิมไม่เกี่ยวข้องด้วยก็ได้ แต่ต้องไม่ขืนใจลูกหนี้ ปพพ.มาตรา 350 )

การที่จำเลยที่ 2 ผู้ค้ำประกัน (ลูกหนี้ใหม่) ยอมรับผิดใช้หนี้ที่ ป.(ลูกหนี้เดิม) มีต่อโจทก์ (เจ้าหนี้) ด้วยการทำหนังสือรับสภาพหนี้และสัญญากู้เงินขึ้นใหม่ ทั้งสัญญากู้เงินฉบับใหม่และหนังสือรับสภาพหนี้ระบุจำนวนหนี้ใหม่ โดยรวมต้นเงินกู้เดิมและดอกเบี้ยเข้าด้วยกัน ย่อมเห็นถึงเจตนาของโจทก์และจำเลยที่ 2 ว่า ต้องการจะทำให้หนี้ตามสัญญากู้เงินเดิมระงับไปโดยการแปลงหนี้ใหม่ด้วยการเปลี่ยนตัวลูกหนี้ การแปลงหนี้ดังกล่าวโจทก์(เจ้าหนี้)และจำเลยที่(ลูกหนี้ใหม่) จะทำสัญญากันโดยลำพัง ไม่ต้องให้ ป. ลูกหนี้คนเดิมเข้าเกี่ยวข้องด้วยก็ได้ เพราะการแปลงหนี้ใหม่ด้วยการเปลี่ยนตัวลูกหนี้ ตาม ป.พ.พ. มาตรา 350 ห้ามแต่เพียงว่าจะทำโดยขืนใจลูกหนี้เดิมไม่ได้เท่านั้น เมื่อ ป. กู้เงินเพื่อให้จำเลยที่ 2 นำไปลงทุน กรณีจะทำโดยขืนใจ ป. ลูกหนี้เดิมย่อมไม่มี เมื่อหนี้ตามสัญญากู้เงินเดิมระงับไปแล้ว จำเลยที่ 2 ผู้ค้ำประกันย่อมหลุดพ้นจากความรับผิดตาม ป.พ.พ. มาตรา แต่เกิดความรับผิดในฐานะผู้กู้เงินตามสัญญากู้ฉบับใหม่
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),กฎหมายหลักทรัพย์,กฎหมายลักษณะหนี้,กฎหมายนิติกรรม-สัญญา-ข้อสัญญาไม่เป็นธรรม,คำพิพากษาศาลฎีกา